钦定古今图书集成/明伦汇编/宫闱典/第096卷 > 南康公主 下嫁胡观
## 钦定古今图书集成/明伦汇编/宫闱典/第096卷 > 南康公主 下嫁胡观

按《明外史公主列传》：“南康公主，下嫁胡观，东川侯海
子也。海尝以罪夺禄田，及观尚主，有诏给田如故。观
初在选中，帝为命黄岩徐宗实教之。既成婚，中使置
驸马位南向，而师席东向，实引驸马位使下，然后为
说书。又为书数千言，引古义相戒劝。观流涕，执弟子
礼甚恭。太祖为大喜。建文三年，观佐李景隆北征，为”
燕兵所执。永乐初，遣观使晋府还，科道官劾观僭乘
晋王所赐㯶舆，诏姑宥之。已，都御史陈瑛等劾观强
取民间子女，又娶娼为妾，且言“预知李景隆逆谋，陛
下曲加宽宥，绝无悛心，宜正其罪。”遂罢朝请，寻自缢
死。宣德中，主乞以子忠嗣。诏授孝陵卫指挥佥事，进
同知。